CELEX: 52014PC0620
Language: el
Date: 2014-10-07
Title: Πρόταση ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση σύμφωνα με το σημείο 13 της διοργανικής συμφωνίας, της 2ας Δεκεμβρίου 2013, μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση (αίτηση EGF/2014/009 EL/Sprider Stores)

|
			
		
		
		52014PC0620
		
			Πρόταση ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση σύμφωνα με το σημείο 13 της διοργανικής συμφωνίας, της 2ας Δεκεμβρίου 2013, μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση (αίτηση EGF/2014/009 EL/Sprider Stores) /* COM/2014/0620 final  */
			
				
		
		
			
			   	ΑΙΤΙΟΛΟΓΙΚΗ
ΕΚΘΕΣΗ
ΠΛΑΙΣΙΟ
ΤΗΣ ΠΡΟΤΑΣΗΣ
1.           Οι
κανόνες που
εφαρμόζονται
στις
χρηματοδοτικές
συνεισφορές
του Ευρωπαϊκού
Ταμείου
Προσαρμογής
στην
Παγκοσμιοποίηση
(ΕΤΠ)
καθορίζονται
στον κανονισμό
(ΕΕ) αριθ. 1309/2013 του
Ευρωπαϊκού
Κοινοβουλίου
και του Συμβουλίου, της
17ης Δεκεμβρίου
2013, για το
Ευρωπαϊκό Ταμείο
Προσαρμογής
στην
Παγκοσμιοποίηση
(2014-2020) και την
κατάργηση του
κανονισμού (ΕΚ)
αριθ. 1927/2006[1]
(«κανονισμός
ΕΤΠ»). 
2.           Οι
ελληνικές
αρχές υπέβαλαν
την αίτηση EGF/2014/009 EL/Sprider
Stores για
χρηματοδοτική
συνεισφορά από
το ΕΤΠ, μετά τις
απολύσεις στην
εταιρεία Sprider Stores S.A.
στην Ελλάδα.
3.           Ύστερα
από εξέταση
της εν λόγω
αίτησης, η
Επιτροπή
συμπέρανε,
σύμφωνα με
όλες τις
εφαρμοστέες
διατάξεις του
κανονισμού
ΕΤΠ, ότι
ικανοποιούνται
οι όροι για τη
χορήγηση
χρηματοδοτικής
συνεισφοράς από
το ΕΤΠ.
ΠΕΡΙΛΗΨΗ
ΤΗΣ ΑΙΤΗΣΗΣ
 Αίτηση ΕΤΠ || EGF/2014/009 EL/Sprider Stores 
 Κράτος μέλος || Ελλάδα 
 Οικείες περιφέρειες (επίπεδο NUTS 2) || Κεντρική Μακεδονία (EL 12) Αττική (EL 30) 
 Ημερομηνία υποβολής της αίτησης || 6.6.2014 
 Ημερομηνία απόδειξης παραλαβής της αίτησης || 13.6.2014 
 Ημερομηνία αίτησης πρόσθετων πληροφοριών || 20.6.2014 
 Προθεσμία για την υποβολή των πρόσθετων πληροφοριών || 1.8.2014 
 Προθεσμία για την ολοκλήρωση της αξιολόγησης || 24.10.2014 
 Κριτήριο παρέμβασης || Άρθρο 4 παράγραφος 1 στοιχείο α) του κανονισμού ΕΤΠ 
 Κύρια επιχείρηση || Sprider Stores S.A. 
 Τομέας/-είς οικονομικής δραστηριότητας (Κλάδος της NACE αναθ. 2)[2] || Κλάδος 47 («Λιανικό εμπόριο, εκτός από το εμπόριο μηχανοκίνητων οχημάτων και μοτοσυκλετών») 
 Αριθμός θυγατρικών, προμηθευτών και κατάντη παραγωγών || 0 
 Περίοδος αναφοράς (τέσσερις μήνες) || 17 Νοεμβρίου 2013- 17 Μαρτίου 2014 
 Αριθμός απολύσεων ή περιπτώσεων παύσης δραστηριότητας κατά την περίοδο αναφοράς α) || 703 
 Αριθμός απολύσεων ή περιπτώσεων παύσης δραστηριότητας πριν από την περίοδο αναφοράς β) || 58 
 Συνολικός αριθμός απολύσεων (α + β) || 761 
 Συνολικός εκτιμώμενος αριθμός στοχευόμενων δικαιούχων || 761 
 Αριθμός στοχευόμενων νέων που βρίσκονται εκτός εκπαίδευσης, απασχόλησης ή κατάρτισης (ΕΑΕΚ) || 550 
 Προϋπολογισμός για τις εξατομικευμένες υπηρεσίες (σε ευρώ) || 11 941 500 
 Προϋπολογισμός για τη χρήση του ΕΤΠ[3] (σε ευρώ) || 210 000 
 Συνολικός προϋπολογισμός (σε ευρώ) || 12 151 500 
 Συνεισφορά του ΕΤΠ (60 %) (σε ευρώ) || 7 290 900 
ΑΞΙΟΛΟΓΗΣΗ
ΤΗΣ ΑΙΤΗΣΗΣ
Διαδικασία
4.           Οι
ελληνικές
αρχές υπέβαλαν
την αίτηση EGF/2014/009 EL/Sprider
Stores εντός 12
εβδομάδων από
την ημερομηνία
κατά την οποία
πληρούνταν τα
κριτήρια
παρέμβασης που
ορίζονται στις
παραγράφους 6
έως 8 κατωτέρω,
στις 6 Ιουνίου 2014.
Η Επιτροπή
επιβεβαίωσε
την παραλαβή
της αίτησης
εντός δύο
εβδομάδων από
την ημερομηνία
υποβολής της
αίτησης, στις 13
Ιουνίου 2014. Η
Επιτροπή
ζήτησε
συμπληρωματικές
πληροφορίες
από τις
ελληνικές
αρχές στις 20
Ιουνίου 2014. Οι εν
λόγω
συμπληρωματικές
πληροφορίες
παρασχέθηκαν
εντός έξι
εβδομάδων από
την ημερομηνία
της αίτησης. Η
προθεσμία των 12
εβδομάδων από
την παραλαβή
της πλήρους
αίτησης, εντός
της οποίας η
Επιτροπή θα
πρέπει να
ολοκληρώσει την
αξιολόγηση
συμμόρφωσης
της αίτησης με
τις προϋποθέσεις
για την παροχή
της
χρηματοδοτικής
συνεισφοράς, λήγει
στις 24
Οκτωβρίου 2014. 
Επιλεξιμότητα
της αίτησης
Οικείες
επιχειρήσεις
και δικαιούχοι
5.           Η
αίτηση αφορά 761
εργαζομένους
που απολύθηκαν
στην
επιχείρηση Sprider Stores S.A.,
μια επιχείρηση
που
λειτουργούσε
στον
οικονομικό
τομέα που εμπίπτει
στη NACE αναθ. 2
κλάδος 47
(«Λιανικό
εμπόριο, εκτός
από το εμπόριο
μηχανοκίνητων
οχημάτων και
μοτοσυκλετών»).
Τα καταστήματα
βρίσκονται
κυρίως στις
περιφέρειες
επιπέδου NUTS[4] 2 της
Κεντρικής
Μακεδονίας (EL12)
και της
Αττικής (EL30).
Κριτήρια
παρέμβασης
6.           Οι
ελληνικές
αρχές υπέβαλαν
την αίτηση
δυνάμει του
κριτηρίου
παρέμβασης που
προβλέπεται
στο
άρθρο 4 παράγραφος 1
στοιχείο α)
του κανονισμού
ΕΤΠ, σύμφωνα με
το οποίο
απαιτείται η
απόλυση λόγω
πλεονασμού τουλάχιστον
500 εργαζομένων ή αυτοαπασχολουμένων
των οποίων η δραστηριότητα
έχει παύσει
για περίοδο
αναφοράς
τεσσάρων μηνών
σε επιχείρηση σε
κράτος μέλος,
συμπεριλαμβανομένων
των εργαζομένων
που απολύονται
λόγω
πλεονασμού,
καθώς και των αυτοαπασχολουμένων
των οποίων η
δραστηριότητα
έπαυσε στο
πλαίσιο της
δραστηριότητας
των
προμηθευτών
και των
παραγωγών των
επόμενων
σταδίων του
προϊόντος.
7.           Η
περίοδος
αναφοράς των
τεσσάρων μηνών
διαρκεί από
τις 17 Νοεμβρίου
2013 έως τις 17
Μαρτίου 2014.
8.           Η
αίτηση αφορά 703
εργαζομένους
που απολύθηκαν[5] στα
καταστήματα Sprider
Stores κατά την
περίοδο
αναφοράς των
τεσσάρων
μηνών.
Υπολογισμός
των απολύσεων
και της παύσης
δραστηριότητας
9.           Όλες
οι απολύσεις
έχουν
υπολογιστεί
από την ημερομηνία
της ντε φάκτο
καταγγελίας
της σύμβασης
απασχόλησης ή
της λήξης της.
Επιλέξιμοι
δικαιούχοι
10.         Εκτός
από τους
εργαζομένους
που
προαναφέρθηκαν,
στους
επιλέξιμους
δικαιούχους
περιλαμβάνονται
58 εργαζόμενοι
που απολύθηκαν
πριν από την
περίοδο αναφοράς
των τεσσάρων
μηνών. Οι εν
λόγω
εργαζόμενοι
απολύθηκαν
μετά τη γενική
ανακοίνωση των
προβλεπόμενων
απολύσεων στις
30 Σεπτεμβρίου 2013.
Μπορεί να
αποδειχθεί
σαφής αιτιώδης
σχέση με το
γεγονός που
προκάλεσε τις
απολύσεις κατά
την περίοδο
αναφοράς (η
εταιρεία
ζήτησε να
υπαχθεί στο
καθεστώς
πτώχευσης).
11.         Κατά
συνέπεια, οι
επιλέξιμοι
δικαιούχοι
είναι συνολικά
761. 
Συνάφεια
μεταξύ των
απολύσεων και
της οικονομικής
κρίσης που
αναφέρεται
στον κανονισμό
(ΕΚ) αριθ. 546/2009
12.         Για
να αποδείξει
τη συνάφεια
μεταξύ των
απολύσεων και
της παγκόσμιας
χρηματοπιστωτικής
και οικονομικής
κρίσης όπως
αναφέρεται
στον κανονισμό
(ΕΚ) αριθ. 546/2009, η
Ελλάδα
ισχυρίζεται
ότι η ελληνική
οικονομία
είναι επί έκτο
συναπτό έτος (2008-2013)
σε βαθιά ύφεση.
Σύμφωνα με την
ΕΛ.ΣΤΑΤ., την
Ελληνική
Στατιστική
Αρχή, από το 2008 το
ελληνικό ΑΕγχΠ
μειώθηκε κατά 25,7 εκατοστιαίες
μονάδες, η
δημόσια
κατανάλωση
κατά
21 εκατοστιαίες
μονάδες και η ιδιωτική
κατανάλωση
κατά
32,3 εκατοστιαίες
μονάδες, ενώ η
ανεργία
αυξήθηκε κατά
20,6 εκατοστιαίες
μονάδες.
13.         Επιπλέον,
η μείωση του ΑΕγχΠ
έχει διευρύνει
το χάσμα
μεταξύ του
ελληνικού κατά
κεφαλήν ΑΕγχΠ
και του κατά
κεφαλήν ΑΕγχΠ
της ΕΕ, ακυρώνοντας
την πρόοδο
προς την
οικονομική
σύγκλιση που
σημείωσε η
Ελλάδα κατά
την περίοδο 1995-2007.
14.         Επιπλέον,
για να
αντεπεξέλθει
στις πληρωμές
εξωτερικού
χρέους, η
ελληνική
κυβέρνηση
έλαβε το 2008 αντιλαϊκά
μέτρα, όπως αύξηση
των
φορολογικών
εσόδων,
εκλογίκευση
των δημόσιων
δαπανών και
μείωση των
μισθών των δημόσιων
υπαλλήλων. Οι
μισθοί στον
ιδιωτικό τομέα
έχουν επίσης
μειωθεί, σε μια
προσπάθεια να
αυξηθεί η ανταγωνιστικότητα
της ελληνικής
οικονομίας.
Από το 2008 χιλιάδες
επιχειρήσεις
σταμάτησαν τις
δραστηριότητές
τους και έχουν
κλείσει,
απολύοντας το
προσωπικό τους
και χιλιάδες
αυτοαπασχολούμενοι
έχουν παύσει
τις
δραστηριότητές
τους,
συμβάλλοντας
στην απότομη
αύξηση της
ανεργίας.
Άμεση συνέπεια
του μειωμένου
εισοδήματος
ήταν η μείωση
της
κατανάλωσης.
15.         Το 2009 η
μείωση της
κατανάλωσης
των
νοικοκυριών
στην Ελλάδα
ακολούθησε την
ίδια αρνητική
τάση που σημειώθηκε
στην ΕΕ των 27. Το 2010
και το 2011
σημειώθηκε
ανάκαμψη της
κατανάλωσης
των
νοικοκυριών σε
επίπεδο ΕΕ των 27
και στη
συνέχεια
ακολούθησε
πτώση το 2012. Η
κατανάλωση των
νοικοκυριών
στην Ελλάδα
παρουσιάζει
πτωτική πορεία
από την έναρξη
της
χρηματοπιστωτικής
και
οικονομικής
κρίσης και τα αριθμητικά
στοιχεία
επιδεινώνονται
κάθε χρόνο.
Κατανάλωση
νοικοκυριών
(% μεταβολή σε
σύγκριση με το
προηγούμενο
έτος)
   || 2008 || 2009 || 2010 || 2011 || 2012 
 EΕ-27 || 0,44 || -1,67 || 1,04 || 0,26 || -0,74 
 Ελλάδα || 4,67 || -1,91 || -6,39 || -7,91 || -9,07 
16.         Σύμφωνα
με την έκθεση
της ΕΛ.ΣΤΑΤ. για
τα εισοδήματα
των νοικοκυριών
και τις
συνθήκες
διαβίωσης, το 23 %
των Ελλήνων
ζούσε κάτω από
το όριο της
φτώχειας[6]
το 2012.
17.         Έως
σήμερα, ο
κλάδος
λιανικών
πωλήσεων
δέχθηκε άλλες
τρεις αιτήσεις
για
κινητοποίηση
του ΕΤΠ[7]
λόγω, επίσης,
της παγκόσμιας
χρηματοπιστωτικής
και
οικονομικής
κρίσης.
Γεγονότα
που οδήγησαν
στις απολύσεις
και την παύση
δραστηριότητας

18.         Σύμφωνα
με τις
ελληνικές
αρχές, τα
συμβάντα που οδήγησαν
στις απολύσεις
είναι κυρίως
δύο: 1) η μείωση
του διαθέσιμου
εισοδήματος
των
νοικοκυριών ―εξαιτίας
της αύξησης
της
φορολογικής
επιβάρυνσης,
της μείωσης
των μισθών
(τόσο των
ιδιωτικών όσο
και των
δημόσιων
υπαλλήλων) και
της αύξησης
της ανεργίας―
με αποτέλεσμα
τεράστια πτώση
στην
αγοραστική
δύναμη· 2) η
δραστική μείωση
των δανείων
προς
επιχειρήσεις
και ιδιώτες λόγω
της έλλειψης
ρευστότητας
των ελληνικών
τραπεζών.
Σύμφωνα με την
Τράπεζα της
Ελλάδος, από το
2010 ο ετήσιος
ρυθμός αύξησης
των δανείων
προς τα
νοικοκυριά και
τις επιχειρήσεις
(εξαιρουμένων
των
χρηματοπιστωτικών
επιχειρήσεων)
είναι
αρνητικός,
λόγω έλλειψης ρευστότητας
στις ελληνικές
τράπεζες.
19.         Τα Spider Stores
ιδρύθηκαν το 1971.
Το 1999 ο όμιλος
Χατζηιωάννου
αγόρασε το 80 %
της
επιχείρησης
και άρχισε η
επέκταση της,
έως ότου έγινε
η μεγαλύτερη
ελληνική
πολυεθνική
εταιρεία λιανικού
εμπορίου στον
τομέα της
οικονομικής μόδας,
όπως γραφόταν
στον ιστότοπό
της[8].
Το 2000 δημιουργήθηκε
η θυγατρική Sprider Bulgaria
για καλύτερη
στήριξη της
παρουσίας του
ομίλου στα
Βαλκάνια. Επτά
χρόνια
αργότερα, το 2007, η
επιχείρηση
επεξέτεινε την
παρουσία της
στη νοτιοανατολική
Ευρώπη με το
άνοιγμα πέντε
καταστημάτων
στη Ρουμανία, ενός
στη Λεμεσό
(Κύπρος) και ενός
άλλου στη
Σόφια
(Βουλγαρία). Το
επόμενο έτος, η
Sprider Stores άνοιξε 21 νέα
καταστήματα
στην Ελλάδα (10
στην Αθήνα και
τη Θεσσαλονίκη
και 11 στην
υπόλοιπη χώρα)
και 16 στο εξωτερικό,
τη Ρουμανία, τη
Βουλγαρία, την
Κύπρο, την Πολωνία
και τη Σερβία.
Το 2009 η εταιρεία διέθετε
δίκτυο 114
καταστημάτων
ρουχισμού,
απασχολούσε 1 500 άτομα
και είχε κύκλο εργασιών
150 εκατ. ευρώ.
20.         Λόγω
της μείωσης
της
αγοραστικής
δύναμης των
ελληνικών
νοικοκυριών
που ακολούθησε
τη συρρίκνωση
της ελληνικής
οικονομίας μετά
την έναρξη της
οικονομικής
και
χρηματοπιστωτικής
κρίσης, η
ζήτηση για
προϊόντα εκτός
των βασικών
ειδών
διατροφής
σημείωσε
κατακόρυφη
πτώση και ο
κύκλος
εργασιών της Sprider
Stores άρχισε να
μειώνεται ανάλογα.
Κύκλος
εργασιών της Sprider
Stores (2009-2013)
σε εκατ. ευρώ
 2009 || 2010 || 2011 || 2012 || 2013[9] 
 150,01 || 138,03 || 112,15 || 77,70 || 22,36 
21.         Μια
άλλη συνέπεια
της ύφεσης της
ελληνικής
οικονομίας
ήταν η έλλειψη
ρευστότητας
στην αγορά. Για να
αντιμετωπίσει
την έλλειψη
ρευστότητας, η
Sprider Stores ζήτησε,
ανεπιτυχώς,
οικονομική
βοήθεια από
τις τράπεζες.
Σύμφωνα με τον
Τύπο, αυτό ήταν
το κυριότερο
επιχείρημα της
Sprider Stores όταν
ανακοίνωσε την
παύση
δραστηριοτήτων
της[10].
22.         Η
μείωση του
κύκλου
εργασιών που
προέκυψε από
την πτώση της
κατανάλωσης σε
συνδυασμό με
τη συρρίκνωση
της πίστωσης
κατέστησαν
ατελέσφορες
τις
προσπάθειες
της Sprider Stores να βρει
λύση και
οδήγησαν την
επιχείρηση στο
αίτημα
υπαγωγής στη
πτωχευτική
διαδικασία και
στις
επακόλουθες
απολύσεις.
Αναμενόμενος
αντίκτυπος των
απολύσεων όσον
αφορά την
οικονομία και
την απασχόληση
σε τοπικό,
περιφερειακό ή
εθνικό επίπεδο
23.         Δεδομένου
ότι η Sprider Stores είχε
καταστήματα σε
όλες τις περιφέρειες
της Ελλάδας, οι
εν λόγω
απολύσεις εκτείνονται
σε όλη την
Ελλάδα. Οι
ελληνικές
αρχές
ισχυρίζονται
ότι οι
απολύσεις στη
Sprider Stores θα
επιδεινώσουν
κι άλλο την
κατάσταση της
ανεργίας, που
έχει ήδη
οξυνθεί λόγω
της
οικονομικής
και
χρηματοπιστωτικής
κρίσης και
φαίνεται να
είναι
ιδιαίτερα
εύθραυστη. Η Ελλάδα
έχει το
μεγαλύτερο
ποσοστό
ανεργίας μεταξύ
των κρατών
μελών της ΕΕ.
Ποσοστό
ανεργίας

Πηγή:
Eurostat[11]
24.         Το
μεγαλύτερο
μέρος των
απολύσεων (64 %) είναι
στην Αττική
και την
Κεντρική
Μακεδονία. Το 4ο
τρίμηνο του 2013,
το ποσοστό
ανεργίας και
στις δύο αυτές
περιφέρειες
ήταν πάνω από
τον εθνικό
μέσο όρο (27,5 %).
Στην Αττική
ήταν 28,2 %, ενώ
στην Κεντρική
Μακεδονία ήταν
30,3 %[12].
Επιπλέον, και
στην Αττική
και στην
Κεντρική Μακεδονία
υπάρχει
έλλειψη θέσεων
εργασίας σε
σύγκριση με
τον υψηλό
αριθμό των
ατόμων που
αναζητούν εργασία.
Ως εκ τούτου,
πάνω από το 70 %
των ανέργων
είναι άνεργοι
για διάστημα
μεγαλύτερο των
12 μηνών. Στην
Κεντρική
Μακεδονία η
κατάσταση των
νέων που
αναζητούν
εργασία είναι
ιδιαίτερα
σοβαρή,
δεδομένου ότι
το ποσοστό
ανεργίας των
νέων ανέρχεται
σε 60,4 %.
25.         Επιπλέον,
η Αττική αντιπροσωπεύει
το 43 % του
ελληνικού
ΑΕγχΠ· ως εκ
τούτου, ο
αντίκτυπος του
κλεισίματος
επιχειρήσεων
με έδρα στην εν
λόγω περιφέρεια
επηρεάζει το
σύνολο της
ελληνικής οικονομίας.

Στοχευόμενοι
δικαιούχοι και
προτεινόμενες
δράσεις
Στοχευόμενοι
δικαιούχοι
26.         Ο εκτιμώμενος
αριθμός των
δικαιούχων που
αναμένεται να
συμμετάσχουν
στα μέτρα
είναι 761. Η
κατανομή των εργαζομένων
αυτών κατά
φύλο,
ιθαγένεια και
ηλικιακή ομάδα
έχει ως εξής:
 Κατηγορία || Αριθμός στοχευόμενων δικαιούχων 
 Φύλο: || Άνδρες: || 112 || (14,7 %) 
   || Γυναίκες: || 649 || (85,3 %) 
 Ιθαγένεια || Πολίτες της ΕΕ: || 761 || (100,00 %) 
   || Πολίτες τρίτων χωρών: || 0 || (0,00 %) 
 Ηλικιακή ομάδα: || 15-24 ετών: || 37 || (4,9 %) 
   || 25-29 ετών: || 171 || (22,5 %) 
   || 30-54 ετών: || 549 || (72,1 %) 
   || 55-64 ετών: || 4 || (0,5 %) 
   || άνω των 64 ετών: || 0 || (0,00 %) 
27.         Επιπροσθέτως,
οι ελληνικές
αρχές θα
παράσχουν
εξατομικευμένες
υπηρεσίες με
τη
συγχρηματοδότηση
του ΕΤΠ σε έως 550
νέους εκτός απασχόλησης,
εκπαίδευσης ή
κατάρτισης (ΕΑΕΚ)
κάτω της
ηλικίας των 30
ετών κατά την
ημερομηνία της
υποβολής της
αίτησης,
δεδομένου ότι 682
από τις
απολύσεις που
αναφέρονται
στο σημείο 7
λαμβάνουν χώρα
στις
περιφέρειες
επιπέδου NUTS 2, που
είναι επιλέξιμες
σύμφωνα με την
Πρωτοβουλία
για την Απασχόληση
των Νέων[13].
28.         Επομένως,
ο συνολικός
εκτιμώμενος
αριθμός των στοχευόμενων
δικαιούχων που
αναμένεται να
συμμετάσχουν
στα μέτρα,
συμπεριλαμβανομένων
των ΕΑΕΚ, είναι
1 311.
Επιλεξιμότητα
των
προτεινόμενων
δράσεων
29.         Οι
εξατομικευμένες
υπηρεσίες που
θα δοθούν στους
απολυμένους
και στους ΕΑΕΚ συνίστανται
στις ακόλουθες
δράσεις. 
–              
Επαγγελματικός
προσανατολισμός: Αυτό το
συνοδευτικό
μέτρο, το οποίο
θα προσφερθεί
σε όλους τους
συμμετέχοντες,
καλύπτει τα
εξής στάδια:
1 Πληροφόρηση
που απευθύνεται
σε ΕΑΕΚ.
Αντίθετα με
ό,τι συμβαίνει
με τους 761
στοχευόμενους
εργαζομένους
που έχουν ήδη
προσδιοριστεί
(πρώην
εργαζόμενοι
της Sprider Stores),
απομένει να
οριστεί η
ομάδα των
στοχευόμενων ΕΑΕΚ.
Μεταξύ άλλων
κριτηρίων για
την επιλογή
των στοχευόμενων
ΕΑΕΚ, οι
ελληνικές
αρχές θα
χρησιμοποιήσουν
κριτήρια ευθυγραμμισμένα
με τα κριτήρια
που
περιλαμβάνονται
στο ελληνικό
πρόγραμμα
«Εγγυήσεις για
τη νεολαία» (δηλ.
νέοι που
αντιμετωπίζουν
κίνδυνο
αποκλεισμού,
επίπεδο
οικογενειακού
εισοδήματος,
επίπεδο
εκπαίδευσης,
διάρκεια της
ανεργίας κ.λπ.), όπως
και θα
ζητήσουν
εκδήλωση
ενδιαφέροντος.
Για τον σκοπό
αυτό,
προτίθενται να
ξεκινήσουν
εκστρατείες
πληροφόρησης
που αφορούν
ειδικά τους ΕΑΕΚ.
2 Υποδοχή
και εγγραφή. Το πρώτο
μέτρο που
παρέχεται σε
όλους τους
συμμετέχοντες
(εργαζομένους
και ΕΑΕΚ)
περιλαμβάνει
πληροφορίες
για τις
διαθέσιμες υπηρεσίες
και τα
προγράμματα
κατάρτισης,
καθώς και για
τις απαιτήσεις
δεξιοτήτων και
κατάρτισης. 
3 Αξιολόγηση
δεξιοτήτων και
προσωπικό και
επαγγελματικό
έγγραφο.
Αυτό έχει
στόχο να
βοηθήσει τους
εργαζομένους
και τους ΕΑΕΚ
να
προσδιορίσουν
τις δεξιότητές
τους και τις
ευκαιρίες που
σχετίζονται με
τα δικά τους
ενδιαφέροντα
και να
καταρτίσουν
ένα ρεαλιστικό
σχέδιο
σταδιοδρομίας.
Η αξιολόγηση
δεξιοτήτων
περιλαμβάνει
εντατική και
εξατομικευμένη
παροχή
συμβουλών, διαρθρωμένη
ως διαδρομή
που
αποτελείται
από διάφορα
στάδια κατά τα
οποία ο
εργαζόμενος
και ο σύμβουλος
εργάζονται
πάνω σε ένα
θέμα (π.χ.
ευκαιρίες,
ενδιαφέροντα,
ανάλυση των
κινήτρων και
προσδοκιών,
εμπόδια κ.λπ.). Με
βάση αυτές τις
εκτιμήσεις,
συντάσσεται
ένα προσωπικό
και
επαγγελματικό
έγγραφο, το
οποίο περιλαμβάνει
σύνοψη των
δεξιοτήτων του
συμμετέχοντος,
το προσωπικό
του/της σχέδιο
και ένα σχέδιο
δράσης.
4 Υποστήριξη
για την
αναζήτηση
εργασίας και
επαγγελματικός
προσανατολισμός. Αυτό
περιλαμβάνει:
1) κατάρτιση σε
οριζόντια ζητήματα,
όπως ανάπτυξη
κοινωνικών
δεξιοτήτων,
προσαρμογή σε
νέες
καταστάσεις, λήψη
αποφάσεων·
2) βοήθεια στην
αναζήτηση
εργασίας,
περιλαμβανομένων
πληροφοριών
για τις
διαθέσιμες
θέσεις
εργασίας,
ενεργής
έρευνας των
τοπικών και
περιφερειακών
ευκαιριών
απασχόλησης,
τεχνικών
αναζήτησης
εργασίας και
κατάρτισης στη
σύνταξη βιογραφικών
σημειωμάτων
και
συνοδευτικών
επιστολών και
στον τρόπο
προετοιμασίας
για μια
συνέντευξη
εργασίας· 3) επαγγελματικός
προσανατολισμός:
οι σύμβουλοι καθοδηγούν
τους
απολυμένους για
επαγγελματικά
θέματα και
τους κατευθύνουν
σε
συγκεκριμένες
προσφορές
εργασίας.
5 Καθοδήγηση
όσον αφορά την
απασχόληση. Επίσης, οι
σύμβουλοι θα
συνοδεύουν
τους εργαζομένους
και τους ΕΑΕΚ
κατά την
εφαρμογή των
διαδρομών
κατάρτισης και
των ατομικών
σχεδίων
επανένταξης
στην απασχόληση.
Οι
συμμετέχοντες
που
ενδιαφέρονται
να ιδρύσουν
επιχείρηση θα
λάβουν γενική
υποστήριξη και
συμβουλές όσον
αφορά την
επιχειρηματικότητα
στο πλαίσιο αυτού
του μέτρου
επαγγελματικού
προσανατολισμού.
6 Παρακολούθηση. Παρέχει
παρακολούθηση
των
συμμετεχόντων
κατά τη
διάρκεια των
έξι μηνών που
ακολουθούν τη
λήξη της
εφαρμογής των
μέτρων.
–              
Κατάρτιση,
επανακατάρτιση
και
επαγγελματική
κατάρτιση. Το μέτρο αυτό
συνίσταται στην
παροχή
μαθημάτων
επαγγελματικής
κατάρτισης σε
εργαζομένους
και ΕΑΕΚ, τα
οποία
αντιστοιχούν
στις ανάγκες
τους, όπως αυτές
προσδιορίζονται
κατά τη
διάρκεια της
δραστηριότητας
επαγγελματικής
παροχής
συμβουλών, και σε
τομείς με
καλές
προοπτικές
εξέλιξης, οι
οποίοι
αντιστοιχούν
σε
αναγνωρισμένες
ανάγκες στην
αγορά
εργασίας. Τα
μαθήματα
κατάρτισης θα
μπορούσαν
επίσης να
συμπληρώνονται
με πρακτική άσκηση.
–              
Συνεισφορά
για τη σύσταση
επιχείρησης. οι
εργαζόμενοι ή
οι ΕΑΕΚ που
ιδρύουν δική
τους
επιχείρηση θα
λαμβάνουν έως
15 000 ευρώ ως
συνεισφορά για
την κάλυψη των
δαπανών
σύστασης της
επιχείρησης.
Στην Ελλάδα,
μία από τις
σημαντικότερες
δυσκολίες που
αντιμετωπίζουν
οι
επιχειρηματίες
κατά τη
σύσταση
επιχείρησης
είναι η
πρόσβαση σε
χρηματοδότηση.
Οι τράπεζες,
λόγω της
έλλειψης
ρευστότητας,
απορρίπτουν τις
περισσότερες
αιτήσεις
δανείου. Το
μέτρο αυτό
αποσκοπεί στην
προώθηση της
επιχειρηματικότητας
μέσω της εν
λόγω χρηματοδοτικής
υποστήριξης.
–              
Επίδομα
αναζήτησης
εργασίας και
επίδομα κατάρτισης. Για την
κάλυψη των
δαπανών που
πραγματοποιούνται
κατά τη
συμμετοχή τους
στο μέτρο
επαγγελματικού
προσανατολισμού,
οι δικαιούχοι
θα λαμβάνουν
50 ευρώ ανά
ημέρα
συμμετοχής. Κατά
τη διάρκεια
κατάρτισης, το
επίδομα θα
είναι 6 ευρώ
ανά ώρα.
–              
Επίδομα
κινητικότητας. Οι
εργαζόμενοι ή
οι ΕΑΕΚ που θα
αποδέχονται
θέση εργασίας
που συνεπάγεται
αλλαγή του
τόπου διαμονής
τους θα
λαμβάνουν κατ’
αποκοπή ποσό
2 000 ευρώ για την
κάλυψη των
αναγκαίων
δαπανών.
30.         Οι
προτεινόμενες
δράσεις που
περιγράφονται
εδώ αποτελούν
ενεργητικά
μέτρα της
αγοράς εργασίας,
τα οποία
εντάσσονται
στο πλαίσιο
των επιλέξιμων
δράσεων που
ορίζονται
στο άρθρο 7
του κανονισμού
ΕΤΠ. Οι δράσεις
αυτές δεν
υποκαθιστούν
τα παθητικά
μέτρα
κοινωνικής
προστασίας. 
31.         Οι
ελληνικές
αρχές υπέβαλαν
τις
απαιτούμενες
πληροφορίες
σχετικά με τις
δράσεις που
είναι
υποχρεωτικές
για τις οικείες
επιχειρήσεις
βάσει της
εθνικής
νομοθεσίας ή
των συλλογικών
συμβάσεων.
Επιβεβαίωσαν
ότι η χρηματοδοτική
συνεισφορά από
το ΕΤΠ δεν θα
αντικαταστήσει
καμία από
αυτές τις
δράσεις.
Εκτιμώμενος
προϋπολογισμός
32.         Το
εκτιμώμενο
συνολικό
κόστος
ανέρχεται
σε 12 151 500 ευρώ, εκ
των οποίων οι
δαπάνες για τις
εξατομικευμένες
υπηρεσίες σε 11 941 500
ευρώ και οι
δαπάνες για
δραστηριότητες
προετοιμασίας,
διαχείρισης,
ενημέρωσης και
δημοσιότητας,
ελέγχου και
υποβολής εκθέσεων
σε 210 000 ευρώ.
33.         Η
συνολική
χρηματοδοτική
συνεισφορά που
ζητείται από
το ΕΤΠ
είναι 7 290 900
ευρώ (60 % του
συνολικού κόστους).
 Δράσεις || Εκτιμώμενος αριθμός συμμετεχόντων || Εκτιμώμενο κόστος ανά συμμετέχοντα (σε ευρώ) (*) || Εκτιμώμενο συνολικό κόστος (σε ευρώ) (**) 
 Εξατομικευμένες υπηρεσίες [δράσεις που προβλέπονται στο άρθρο 7 παράγραφος 1 στοιχεία α) και γ) του κανονισμού ΕΤΠ] 
 Επαγγελματικός προσανατολισμός || 1 311 || 1 250 || 1 638 750 
 Κατάρτιση, επανακατάρτιση και επαγγελματική κατάρτιση || 1 311 || 2 658 || 3 484 000 
 Συνεισφορά για τη σύσταση επιχείρησης || 200 || 15 000 || 3 000 000 
 Υποσύνολο (α): || – || 8 122 750 
 (68,02 %) 
 Επιδόματα και κίνητρα (δράσεις σύμφωνα με το άρθρο 7 παράγραφος 1 στοιχείο β) του κανονισμού ΕΤΠ) 
 Επίδομα αναζήτησης εργασίας || 1 311 || 1 250 || 1 638 750 
 Επίδομα κατάρτισης || 1 100 || 1 800 || 1 980 000 
 Επίδομα κινητικότητας. || 100 || 2 000 || 200 000 
 Μερικό σύνολο (β): || – || 3 818 750 
 (31,98 %) 
 Δράσεις που προβλέπονται στο άρθρο 7 παράγραφος 4 του κανονισμού ΕΤΠ 
 1. Δραστηριότητες προετοιμασίας || – || 40 000 
 2. Διαχείριση || – || 40 000 
 3. Ενημέρωση και δημοσιότητα || – || 100 000 
 4. Έλεγχος και υποβολή εκθέσεων || – || 30 000 
 Υποσύνολο (γ): || – || 210 000 
 (1,73 %) 
 Συνολικό κόστος (α + β + γ): || – || 12 151 500 
 Συνεισφορά ΕΤΠ (60 % του συνολικού κόστους) || – || 7 290 900 
(*) Για την
αποφυγή
δεκαδικών
ψηφίων, το
εκτιμώμενο
κόστος ανά εργαζόμενο
έχει
στρογγυλοποιηθεί.
Ωστόσο, η στρογγυλοποίηση
δεν επηρεάζει
το συνολικό
κόστος κάθε
μέτρου, το
οποίο
παραμένει ως
έχει στην
αίτηση που
υπέβαλε η
Ελλάδα.
(**) Η
διαφορά των
συνόλων
αποδίδεται στη
στρογγυλοποίηση.
34.         Το
κόστος των
δράσεων που
προσδιορίζονται
στον ανωτέρω
πίνακα ως
δράσεις
σύμφωνα με το
άρθρο 7 παράγραφος 1
στοιχείο β)
του κανονισμού
ΕΤΠ δεν υπερβαίνει
το 35 % του
συνολικού
κόστους της
συντονισμένης
δέσμης
εξατομικευμένων
υπηρεσιών. Οι
ελληνικές
αρχές
επιβεβαίωσαν
ότι οι δράσεις αυτές
προϋποθέτουν
την ενεργό
συμμετοχή των
στοχευόμενων
δικαιούχων σε
δραστηριότητες
αναζήτησης
εργασίας ή
κατάρτισης.
35.         Οι
ελληνικές
αρχές
επιβεβαίωσαν
ότι το κόστος
των επενδύσεων
για την
αυτοαπασχόληση,
τη σύσταση
επιχειρήσεων
και την
ανάκτηση
επιχειρήσεων
από
εργαζομένους
δεν θα
υπερβαίνει τα
15 000 ευρώ ανά
δικαιούχο. 
Περίοδος
επιλεξιμότητας
των δαπανών
36.         Οι
ελληνικές
αρχές άρχισαν
να παρέχουν
τις εξατομικευμένες
υπηρεσίες προς
τους
στοχευόμενους
δικαιούχους
την 1η
Σεπτεμβρίου 2014.
Οι δαπάνες
σχετικά με τις
δράσεις που
αναφέρονται
στο σημείο 29, ως
εκ τούτου,
είναι
επιλέξιμες για
χρηματοδοτική
συνεισφορά από
το ΕΤΠ από την 1η Σεπτεμβρίου
2014 έως την 1η Σεπτεμβρίου
2016.
37.         Οι
ελληνικές
αρχές άρχισαν
να
επιβαρύνονται
με τις
διοικητικές
δαπάνες για
την εφαρμογή
του ΕΤΠ στις 15
Ιουλίου 2014.
Συνεπώς, οι
δαπάνες για
τις
δραστηριότητες
προετοιμασίας,
διαχείρισης,
ενημέρωσης και
δημοσιότητας,
ελέγχου και
υποβολής
εκθέσεων είναι
επιλέξιμες για
χρηματοδοτική
συνεισφορά από
το ΕΤΠ από την 15η
Ιουλίου 2014 έως την
1η Μαρτίου 2017. 
Συμπληρωματικότητα
με τις δράσεις
που χρηματοδοτούνται
από εθνικά ή
ενωσιακά
ταμεία
38.         Η
πηγή της
εθνικής
προχρηματοδότησης
ή συγχρηματοδότησης
είναι το
Πρόγραμμα
Δημόσιων
Επενδύσεων του
Υπουργείου
Ανάπτυξης.
39.         Οι
ελληνικές
αρχές
επιβεβαίωσαν
ότι τα μέτρα
που περιγράφονται
παραπάνω και
τα οποία
λαμβάνουν χρηματοδοτική
συνεισφορά από
το ΕΤΠ δεν θα
λάβουν χρηματοδοτική
συνεισφορά από
άλλα
χρηματοδοτικά
μέσα της
Ένωσης.
Διαδικασίες
για την παροχή
συμβουλών προς
τους
στοχευόμενους
δικαιούχους ή
τους
εκπροσώπους
τους ή τους
κοινωνικούς
εταίρους,
καθώς και τις
τοπικές και
περιφερειακές
αρχές
40.         Οι
ελληνικές
αρχές ανέφεραν
ότι η
συντονισμένη δέσμη
εξατομικευμένων
υπηρεσιών έχει
καταρτιστεί σε
διαβούλευση με
τους
εκπροσώπους
των στοχευόμενων
δικαιούχων και
την Ομοσπονδία
Ιδιωτικών
Υπαλλήλων
Ελλάδος. Τον
Μάιο του 2014 η
προτεινόμενη
αίτηση
συζητήθηκε σε
δύο
συναντήσεις με
τους κοινωνικούς
εταίρους, οι
οποίοι
ερωτήθηκαν
σχετικά με
διάφορα θέματα
που συνδέονται
με το
περιεχόμενο
της ολοκληρωμένης
δέσμης μέτρων.
Συστήματα
διαχείρισης
και ελέγχου
41.         Η
αίτηση
περιέχει
λεπτομερή
περιγραφή του
συστήματος
διαχείρισης
και ελέγχου,
που
προσδιορίζει τις
ευθύνες των
εμπλεκόμενων
φορέων. Η
Ελλάδα γνωστοποίησε
στην Επιτροπή
ότι η
διαχείριση και
ο έλεγχος της
χρηματοδοτικής
συνεισφοράς θα
πραγματοποιούνται
από τους
ίδιους φορείς
που διαχειρίζονται
και ελέγχουν
τη
χρηματοδότηση
από το Ευρωπαϊκό
Κοινωνικό
Ταμείο (ΕΚΤ)
στην Ελλάδα. Η
Ειδική Υπηρεσία
Συντονισμού
και
Παρακολούθησης
Δράσεων ΕΚΤ
(ΕΥΣΕΚΤ) θα ενεργεί
ως
διαχειριστική
αρχή, η ΕΔΕΛ
(Επιτροπή Δημοσιονομικού
Ελέγχου) ως
ελεγκτική αρχή
και η ειδική
υπηρεσία Αρχή
Πληρωμής ως
αρχή
πιστοποίησης.
Δεσμεύσεις
του οικείου
κράτους μέλους
42.         Οι
ελληνικές
αρχές παρέχουν
όλες τις
αναγκαίες
διαβεβαιώσεις
όσον αφορά τα
ακόλουθα: 
–              
την
τήρηση των
αρχών της ίσης
μεταχείρισης
και της
απαγόρευσης
των διακρίσεων
όσον αφορά την
πρόσβαση στις
προτεινόμενες
δράσεις και
την εφαρμογή
τους·
–              
τη
συμμόρφωση με
τις απαιτήσεις
που καθορίζονται
στην εθνική
νομοθεσία και
στη νομοθεσία
της ΕΕ όσον
αφορά τις
συλλογικές
απολύσεις·
–              
τη μη λήψη
χρηματοδοτικής
ενίσχυσης από
άλλα ενωσιακά
ταμεία ή
χρηματοδοτικά
μέσα όσον
αφορά τις προτεινόμενες
δράσεις, καθώς
και την
αποφυγή οποιασδήποτε
διπλής
χρηματοδότησης·
–              
οι
προτεινόμενες
δράσεις θα
είναι
συμπληρωματικές
προς τις
δράσεις που
χρηματοδοτούνται
από τα
διαρθρωτικά
ταμεία· 
–              
τη
συμμόρφωση της
χρηματοδοτικής
συνεισφοράς από
το ΕΤΠ με τους
διαδικαστικούς
και
ουσιαστικούς
κανόνες της
Ένωσης για τις
κρατικές
ενισχύσεις.
ΔΗΜΟΣΙΟΝΟΜΙΚΕΣ
ΕΠΙΠΤΩΣΕΙΣ
Πρόταση
προϋπολογισμού
43.         Το
ΕΤΠ δεν
υπερβαίνει το
μέγιστο ετήσιο
ποσό των 150
εκατομμυρίων
ευρώ (σε τιμές
του 2011), όπως
ορίζεται στο
άρθρο 12 του
κανονισμού (ΕΕ,
Ευρατόμ) αριθ. 1311/2013
του Συμβουλίου,
της 2ας
Δεκεμβρίου 2013,
για τον
καθορισμό του
πολυετούς δημοσιονομικού
πλαισίου για
την περίοδο 2014-2020[14].
44.         Η
Επιτροπή, αφού
εξέτασε την
αίτηση όσον
αφορά την
τήρηση των
προϋποθέσεων
που
προβλέπονται
στο άρθρο 13
παράγραφος 1
του κανονισμού
ΕΤΠ και αφού
έλαβε υπόψη
τον αριθμό των
στοχευόμενων
δικαιούχων,
τις
προτεινόμενες
ενέργειες και
το εκτιμώμενο
κόστος,
προτείνει την
κινητοποίηση
του ΕΤΠ για το
ποσό των 7 290 900 ευρώ,
το οποίο
αντιστοιχεί
στο 60 % του
συνολικού κόστους
των
προτεινόμενων
ενεργειών,
προκειμένου να
παρασχεθεί
χρηματοδοτική
συνεισφορά για
την αίτηση.
45.         Η
προτεινόμενη
απόφαση για
κινητοποίηση
του ΕΤΠ θα
ληφθεί από
κοινού από το
Ευρωπαϊκό
Κοινοβούλιο
και το
Συμβούλιο,
όπως ορίζεται
στο σημείο 13 της
διοργανικής
συμφωνίας, της
2ας Δεκεμβρίου
2013, μεταξύ του
Ευρωπαϊκού
Κοινοβουλίου,
του Συμβουλίου
και της
Επιτροπής για
τη δημοσιονομική
πειθαρχία, τη
συνεργασία σε
δημοσιονομικά
θέματα και τη
χρηστή
δημοσιονομική
διαχείριση[15].
Συναφείς
πράξεις
46.         Ταυτόχρονα
με την υποβολή
της εν λόγω
πρότασης για
απόφαση
κινητοποίησης
του ΕΤΠ, η
Επιτροπή θα
υποβάλει στο
Ευρωπαϊκό
Κοινοβούλιο
και στο Συμβούλιο
πρόταση
μεταφοράς στην
αντίστοιχη γραμμή
του
προϋπολογισμού
για το ποσό
των 7 290 900 ευρώ.
47.         Ταυτόχρονα
με την έγκριση
της παρούσας
πρότασης απόφασης
για την
κινητοποίηση
του ΕΤΠ, η
Επιτροπή θα εκδώσει
απόφαση για
χρηματοδοτική
συνεισφορά μέσω
εκτελεστικής
πράξης, η οποία
θα αρχίσει να
ισχύει την
ημερομηνία
έκδοσης από το
Ευρωπαϊκό
Κοινοβούλιο
και το
Συμβούλιο της
προτεινόμενης
απόφασης για
την κινητοποίηση
του ΕΤΠ.
Πρόταση
ΑΠΟΦΑΣΗ
ΤΟΥ ΕΥΡΩΠΑΪΚΟΥ
ΚΟΙΝΟΒΟΥΛΙΟΥ
ΚΑΙ ΤΟΥ ΣΥΜΒΟΥΛΙΟΥ
σχετικά
με την
κινητοποίηση
του Ευρωπαϊκού
Ταμείου
Προσαρμογής
στην
Παγκοσμιοποίηση
σύμφωνα με το
σημείο 13 της
διοργανικής
συμφωνίας, της 2ας
Δεκεμβρίου 2013,
μεταξύ του Ευρωπαϊκού
Κοινοβουλίου,
του Συμβουλίου
και της Επιτροπής
για τη
δημοσιονομική
πειθαρχία, τη
συνεργασία σε
δημοσιονομικά
θέματα και τη
χρηστή δημοσιονομική
διαχείριση
(αίτηση EGF/2014/009 EL/Sprider Stores)
ΤΟ
ΕΥΡΩΠΑΪΚΟ
ΚΟΙΝΟΒΟΥΛΙΟ
ΚΑΙ ΤΟ
ΣΥΜΒΟΥΛΙΟ ΤΗΣ
ΕΥΡΩΠΑΪΚΗΣ
ΕΝΩΣΗΣ,
Έχοντας
υπόψη τη
Συνθήκη για τη
λειτουργία της
Ευρωπαϊκής
Ένωσης,
Έχοντας
υπόψη τον
κανονισμό (ΕΕ) αριθ. 1309/2013
του Ευρωπαϊκού
Κοινοβουλίου
και του
Συμβουλίου,
της 17ης
Δεκεμβρίου 2013,
για το
Ευρωπαϊκό
Ταμείο Προσαρμογής
στην
Παγκοσμιοποίηση
(2014-2020) και την
κατάργηση του
κανονισμού (ΕΚ)
αριθ. 1927/2006[16],
και ιδίως το
άρθρο 15
παράγραφος 4,
έχοντας
υπόψη τη
Διοργανική
Συμφωνία,
της 2ας Δεκεμβρίου
2013, μεταξύ του
Ευρωπαϊκού
Κοινοβουλίου,
του Συμβουλίου
και της
Επιτροπής για
τη δημοσιονομική
πειθαρχία, τη
συνεργασία σε
δημοσιονομικά
θέματα και τη
χρηστή
δημοσιονομική
διαχείριση[17], και
ιδίως το
σημείο 13,
Έχοντας
υπόψη την
πρόταση της
Ευρωπαϊκής
Επιτροπής,
Εκτιμώντας
τα ακόλουθα:
(1)       Το
Ευρωπαϊκό
Ταμείο
Προσαρμογής
στην Παγκοσμιοποίηση
(ΕΤΠ) συστάθηκε
για να παρέχει
στήριξη στους
εργαζομένους
που απολύονται
και στους μη
μισθωτούς των
οποίων η
δραστηριότητα
έχει διακοπεί
ως αποτέλεσμα
μεγάλων
διαρθρωτικών
αλλαγών στη
μορφή του παγκόσμιου
εμπορίου που
οφείλονται
στην παγκοσμιοποίηση,
ως αποτέλεσμα
συνέχισης της
παγκόσμιας
χρηματοπιστωτικής
και
οικονομικής
κρίσης που
αναφέρεται
στον κανονισμό
(ΕΚ) αριθ. 546/2009[18] ή ως
αποτέλεσμα
μιας νέας
παγκόσμιας
χρηματοπιστωτικής
και
οικονομικής
κρίσης, και να
τους βοηθήσει
να
επανενταχθούν
στην αγορά
εργασίας.
(2)       Το
ΕΤΠ δεν
υπερβαίνει το
μέγιστο ετήσιο
ποσό των 150 εκατ.
ευρώ (σε τιμές
του 2011), όπως
ορίζεται στο
άρθρο 12 του
κανονισμού (ΕΕ,
Ευρατόμ)
αριθ. 1311/2013.
(3)       Η
Ελλάδα υπέβαλε
αίτηση για την
κινητοποίηση
του ΕΤΠ, όσον
αφορά τις
απολύσεις[19] στην
εταιρεία Sprider Stores S.A.
στην Ελλάδα,
στις 6 Ιουνίου 2014 και
τη συμπλήρωσε με
πρόσθετες
πληροφορίες
όπως
προβλέπεται
στο άρθρο 8
παράγραφος 3 του
κανονισμού (EΕ) αριθ.
1309/2013. Η εν λόγω
αίτηση πληροί
τις απαιτήσεις
που ισχύουν
για τον
καθορισμό χρηματοδοτικής
συνεισφοράς
από το ΕΤΠ, οι
οποίες ορίζονται
στο άρθρο 13 του
κανονισμού (ΕΕ)
αριθ. 1309/2013.
(4)       Σύμφωνα
με το άρθρο 6 παράγραφος 2
του κανονισμού (ΕΕ)
αριθ. 1309/2013, η
Ελλάδα
αποφάσισε να
παρέχει
εξατομικευμένες
υπηρεσίες
συγχρηματοδοτούμενες
από το ΕΤΠ και
σε νέους που
βρίσκονται
εκτός
απασχόλησης,
εκπαίδευσης ή κατάρτισης
(EAEK).
(5)       Επομένως,
θα πρέπει να
κινητοποιηθεί
το ΕΤΠ για τη
χορήγηση χρηματοδοτικής
συνεισφοράς
ποσού 7 290 900 ευρώ
σχετικά με την
αίτηση που
υπέβαλε η
Ελλάδα,
ΕΞΕΔΩΣΑΝ
ΤΗΝ ΠΑΡΟΥΣΑ
ΑΠΟΦΑΣΗ: 
Άρθρο 1
Στο
πλαίσιο του
γενικού
προϋπολογισμού
της Ευρωπαϊκής
Ένωσης για το
οικονομικό
έτος 2014,
κινητοποιείται
το ΕΤΠ για την
παροχή ποσού 7 290 900 ευρώ
σε πιστώσεις
ανάληψης
υποχρεώσεων
και σε πιστώσεις
πληρωμών.
Άρθρο 2
Η
παρούσα
απόφαση
δημοσιεύεται
στην Επίσημη
Εφημερίδα της
Ευρωπαϊκής
Ένωσης.
Βρυξέλλες,
Για το
Ευρωπαϊκό
Κοινοβούλιο                     Για
το Συμβούλιο
Ο
Πρόεδρος                                                   Ο
Πρόεδρος
[1]               ΕΕ L 347 της 20.12.2013,
σ. 855.
[2]               Κανονισμός
(ΕΚ) αριθ. 1893/2006 του
Ευρωπαϊκού
Κοινοβουλίου
και του Συμβουλίου,
της 20ής
Δεκεμβρίου 2006,
για τη θέσπιση
της
στατιστικής
ταξινόμησης
των
οικονομικών
δραστηριοτήτων
NACE – αναθεώρηση 2
και για την
τροποποίηση
του κανονισμού
(ΕΟΚ) αριθ. 3037/90 του
Συμβουλίου και
ορισμένων
κανονισμών των
ΕΚ σχετικών με
ειδικούς
στατιστικούς
τομείς (ΕΕ L 393 της
30.12.2006, σ. 1).
[3]               Σύμφωνα με
το άρθρο 7
τέταρτη
παράγραφος του
κανονισμού (ΕΚ)
αριθ. 1309/2013.
[4]               Κανονισμός
(ΕΕ) αριθ. 1046/2012 της
Επιτροπής, της
8ης Νοεμβρίου 2012,
σχετικά με την
εφαρμογή του
κανονισμού (ΕΚ) αριθ. 1059/2003
του Ευρωπαϊκού
Κοινοβουλίου
και του Συμβουλίου
για τη θέσπιση
μιας κοινής
ονοματολογίας
των εδαφικών
στατιστικών
μονάδων (NUTS), όσον
αφορά τη διαβίβαση
των
χρονοσειρών
για τη νέα
περιφερειακή
κατανομή (ΕΕ
L 310 της 9.11.2012, σ. 34).
[5]               Κατά την
έννοια του
άρθρου 33
στοιχείο α) του
κανονισμού ΕΤΠ.
[6]               Στην
Ελλάδα το όριο
της φτώχειας
είναι 5 708 ευρώ
ανά έτος ανά
άτομο (για
φυσικά
πρόσωπα) και 11 986
ευρώ για
νοικοκυριά με
δύο ενήλικες
και δύο παιδιά
ηλικίας έως 14
ετών.
[7]               EGF/2010/016 ES
Λιανικό
εμπόριο
Αραγονίας. COM(2010)
615.
                EGF/2011/004 EL ALDI
Hellas COM(2011) 580.
                EGF/2014/013
EL Odyssefs Fokas. Επί του
παρόντος
αξιολογείται
από την Επιτροπή.
[8]               http://www.spriderstores.ro/values/
[9]               Πρώτοι
εννέα μήνες
του έτους.
[10]             Η εταιρεία
λιανικών
πωλήσεων ειδών
ένδυσης 
Sprider Stores σταμάτησε
να λειτουργεί
ύστερα από 32
χρόνια. «H εξέλιξη
αυτή
αποδίδεται
στην
αδιάλλακτη
στάση και την
άρνηση των
τραπεζών, να
συνεχίσουν την
υφιστάμενη έως
τώρα χρηματοδότηση»,
δήλωσε η
διοίκηση της
εταιρείας.
Πηγή: www.ekathimerini.com
[11]             Code
tsdec450
[12]             Πηγή:
ΕΛ.ΣΤΑΤ. Έρευνα
για το
εργατικό
δυναμικό του
τέταρτου
τριμήνου του 2013 (Q4
2013 Labour Force Survey).
[13]             Όλες οι
ελληνικές
περιφέρειες
επιπέδου NUTS 2
είναι επιλέξιμες
βάσει της
Πρωτοβουλίας
για την Απασχόληση
των Νέων, εκτός
από τα Ιόνια
Νησιά. Από το
σύνολο των
απολύσεων, οι 21
πραγματοποιήθηκαν
στα Ιόνια
Νησιά: 13 στην
Κέρκυρα και 8
στη Ζάκυνθο.
[14]             ΕΕ L 347 της 20.12.2013,
σ. 884.
[15]             ΕΕ C 373 της 20.12.2013,
σ. 1.
[16]             ΕΕ L 347 της 20.12.2013,
σ. 855.
[17]             ΕΕ C 373 της 20.12.2013,
σ. 1.
[18]             ΕΕ L 167 της 29.6.2009, σ.
26.
[19]             Κατά την
έννοια του
άρθρου 3 στοιχείο
α) του
κανονισμού
ΕΤΠ.